**Výzva na predloženie ponuky**

Verejný obstarávateľ Komunita - Ľudovítov n. o. obstaráva zákazku

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

1. **Identifikácia verejného obstarávateľa:**

Verejný obstarávateľ: Komunita – Ľudovítov n. o.

Adresa: Časť Ľudovítov, Šopy 3, 941 11 Palárikovo

IČO: 36096725

Kontaktná osoba: MUDr. Ľubomír Gábriš, riaditeľ

Tel.: +421 356493985, +421 904804099

e-mail: lubosgabris@gmail.com

1. **Predmet zákazky /názov/:**

Samostatný solárny (termický) systém pre ohrev TUV a pomoc do vykurovacieho okruhu vrátane montáže a sprevádzkovanie solárneho zariadenia.

1. **Druh zákazky:** tovary, práce
2. **CPV /Spoločný slovník verejného obstarávania/:**

09332000-5 - solárne zariadenia

45255400-3 - montážne práce

1. **Predpokladaná hodnota zákazky bez DPH: 12.366,67** €
2. **Opis predmetu zákazky:**

Predmetom zákazky je dodanie, montáž a sprevádzkovanie solárneho zariadenia na celoročnú prípravu teplej vody pre tri samostatne stojace budovy s vlastnou spotrebou TUV, a to: prvá budova – jedáleň, kuchyňa, práčovňa, druhá budova – ubytovanie pre mužov, kancelária a tretia budova – ubytovanie pre ženy, ošetrovňa. Verejný obstarávateľ požaduje nainštalovať do týchto troch budov termický solárny systém na ohrev TUV, do každej miestnosti samostatne v jednotlivých budovách. Nakoľko sú budovy vzdialené od seba 10 až 30 metrov verejný obstarávateľ požaduje využiť autonómne riešenie. Solárne kolektory sa napoja na existujúci prívod studenej a teplej vody, budú umiestnené na sedlovej streche na každej z budov po tri kusy. Verejný obstarávateľ požaduje, aby solárne kolektory počas slnečných dní zabezpečovali výrobu TUV pre dané objekty, a to samostatne pre každú budovu zvlášť.

Realizácia zákazky zahŕňa dodanie technológie, montáž, uvedenie do prevádzky, vypracovanie PD skutočného vyhotovenia a zaškolenia obsluhy. Uchádzač vo svojej ponuke môže nahradiť konkrétne typ výrobku ekvivalentmi. Navrhované ekvivalenty musia spĺňať požiadavky verejného obstarávateľa špecifikované konkrétnym typom výrobku, jeho technické parametre musia byť rovnakej alebo vyššej kvality verejným obstarávateľom navrhovaným typom.

Verejný obstarávateľ odporúča záujemcom vykonať do dohode obhliadku miesta určenia, aby získali informácie potrebné pre vypracovanie ponuky. Záujemcovia, ktorí prejavia záujem o vykonanie obhliadky, môžu túto vykonať po dohode s kontaktnou osobou uvedenou v bode 1 tejto Výzvy na predkladanie ponúk.

**Špecifikácia plochého solárneho kolektora alebo ekvivalent:**

|  |
| --- |
| **Spôsob montáže** - vertikálny |
| **Min. – max. sklon -** 15° – 90° |
| **Rozmery:** dĺžka x šírka x výška - 2009 x 1009 x 75 mm |
| **Pôdorysná plocha** - 2,03 m2 |
| **Absorpčná plocha** - 1,78 m2 |
| **Apertúrna plocha** - 1,78 m2 |
| **Spojovací rozmer** - 1040 mm |
| **Hmotnosť** - 36,1 kg |
| **Usporiadanie absorbéra** - meander |
| **Kvapalinový obsah** - 1,57 l |
| **Maximálny pretlak teplonosnej kvapaliny** - 600 kPa |
| **Odporúčaný prietok teplonosnej kvapaliny** - 30-100 l/h na jeden kolektor |
| **Max. tlaková strata pri max. odporúčanom prietoku vody** - 20 kPa |
| **Pripojovacie vývody** - Cu rúrky ø18x0,8 mm |
| **Puzdro teplotného senzora** - pre senzor ø6 mm |
| **Krycie sklo** - solárne bezpečnostné, hrúbka 4 mm |
| **Skriňa kolektora** - vaňa - výlisok z nekorodujúceho Al-Mg plechu |
| **Tepelná izolácia** - minerálna plsť |
| **Selektívna konverzná vrstva** - ALOx (čierny) |
| **Slnečná absorbivita αAM1.5** - 95 % |
| **Tepelná emisivita ε82°C** - 13 % |
| **Optická účinnosť** - 81% |
| **Odporúčaná prac. teplota** - pod 100°C |
| **Stagnačná teplota (pri žiarení 1000W/m2 a teplote okolia 30°C)** - 170°C |
| **Priemerný výkon –** 2000 W |
| **Minimálny ročný energetický zisk** - 525 kWh/m2 rok |

1. **Termín a miesto dodania predmetu zákazky:**

Dodávka predmetu zákazky do 31. augusta 2021

Miesto dodania: Komunita – Ľudovítov n. o., Časť Ľudovítov, Šopy 3, 941 11 Palárikovo

1. **Obchodné podmienky:**

Výsledkom verejného obstarávania bude uzavretá Zmluva o dielo podľa ust. § 536 a nasl. Obchodného zákonníka v platnom znení.

1. **Zdroj finančných prostriedkov:**

Predmet zákazky bude financovaný z prostriedkov štátneho rozpočtu.

1. **Podmienky účasti:**
	1. Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) zákona o verejnom obstarávaní.
	2. Uchádzač predloží osvedčenie pre inštalatérov slnečných tepelných systémov podľa § 13a ods. 7 zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov vydané v súlade s kritériami ustanovenými v prílohe IV Smernice Európskeho parlamentu Rady č. 2009/28/ES.
2. **Kritériá na vyhodnotenie ponúk:**

Jediným kritériom na vyhodnotenie ponúk bude najnižšia cena s DPH za celý predmet zákazky. Cenu uvádzajte v zložení: cena bez DPH, výška DPH a cena s DPH. V prípade, že uchádzač nie je platcom DPH na túto skutočnosť upozorní.

1. **Použitie elektronickej aukcie**: nie

**13. Lehota na predkladania ponúk:** do 11. augusta 2021 do 10.00 hod. na adresu verejného obstarávateľa uvedenej v bode 1 tejto Výzvy na predkladanie ponúk.

Ponuky doručené alebo predložené po uplynutí lehoty na predkladanie ponúk nebudú verejným obstarávateľom prijaté.

1. **Miesto doručenia ponuky:**

Záujemca predloží ponuku v uzatvorenom obale označenom:

***„*Samostatný solárny (termický) systém pre ohrev TUV a pomoc do vykurovacieho okruhu vrátane montáže a sprevádzkovanie solárneho zariadenia.- Neotvárať“**

prostredníctvom pošty v určenej lehote na adresu: Komunita – Ľudovítov n. o., Časť Ľudovítov, Šopy 3, 941 11 Palárikovo, prípadne do elektronickej schránky verejného obstarávateľa.

1. **Obsah ponuky:**

Ponuka predložená uchádzačom musí obsahovať:

* dokument podľa bodu 10.2 tejto výzvy na predkladanie ponúk,
* požaduje sa predložiť technickú špecifikáciu a rozpis cien jednotlivých položiek pri každej budove samostatne v členení bez DPH, výska DPH a s DPH,
* návrh na plnenie kritéria za celý predmet zákazky (príloha č. 1 tejto výzvy),
* návrh Zmluvy o dielo (príloha č. 2 tejto výzvy),
* požaduje sa predložiť technickú špecifikáciu a rozpis cien jednotlivých položiek pri každej budove samostatne v členení bez DPH, výska DPH a s DPH (prílohy návrhu Zmluvy o dielo“.
1. **Informácia o výsledku:**

Výsledok verejného obstarávania zákazky bude oznámený len úspešnému uchádzačovi. Informácia o výsledku verejného obstarávania bude zverejnená v profile verejného obstarávateľa a na jeho webovej stránke.

Predmet plnenia musí spĺňať všetky vlastnosti uvedené v špecifikácii, ktorá je prílohou Zmluvy o dielo. V prípade dodania nevhodného tovaru (resp. tovaru, ktorý nespĺňa technické parametre uvedené v predloženej cenovej ponuke uchádzača) po jeho prekontrolovaní bude mať verejný obstarávateľ možnosť tovar vrátiť uchádzačovi alebo vymeniť za požadovaný tovar na náklady uchádzača.

V prípade nedodržania technických parametrov tovarov uvádzaných v cenovej ponuke uchádzača, verejný obstarávateľ je oprávnený zrušiť použitý postup zadávania zákazky.

**Ďalšie informácie:**

Verejný obstarávateľ môže zrušiť použitý postup zadávania zákazky z nasledovných dôvodov:

* ani jeden z uchádzačov nesplnil podmienky účasti,
* ani jedna z predložených ponúk nebude zodpovedať určeným požiadavkám vo výzve na predloženie ponuky,
* ak návrh na plnenie kritéria na vyhodnotenie ponúk bude vyšší ako finančné prostriedky schválené v rozpočte verejného obstarávateľa na uvedený predmet zákazky,
* ak sa zmenili okolnosti, za ktorých sa vyhlásilo toto verejné obstarávanie.

Veríme, že sa predmetného verejného obstarávania zúčastníte a predložíte ponuku na požadovaný predmet zákazky v súlade s vyššie uvedenými údajmi.

S pozdravom

Nové Zámky, 26.07. 2021

 ..........................................

MUDr. Ľubomír Gábriš, v.r.

 riaditeľ

*Príloha č. 1 k výzve na ponuku – Návrh na plnenie kritéria*

**Návrh na plnenie kritéria**

Verejný obstarávateľ: Komunita – Ľudovítov n. o.

Adresa: Časť Ľudovítov, Šopy 3, 941 11 Palárikovo

IČO: 36096725

Identifikácia uchádzača: **Názov:**

 **Sídlo:**

 **Štatutárny zástupca:**

 **IČO:**

 **DIČ:**

**IČ DPH:**

Predmet zákazky: „**Samostatný solárny (termický) systém pre ohrev TUV a pomoc do vykurovacieho okruhu vrátane montáže a sprevádzkovanie solárneho zariadenia.“**

Postup: zákazka podľa § 117 zákona

Druh: tovar

|  |  |  |  |
| --- | --- | --- | --- |
| **Predmet zákazky** | **Cena bez DPH** | **Výška DPH** | **Cena s DPH** |
| Celková cena za realizáciu zákazky zahŕňajúca dodanie technológie, montáž, uvedenie do prevádzky, vypracovanie PD skutočného vyhotovenia a zaškolenia obsluhy  |  |  |  |

 ..................................................

 podpis a pečiatka uchádzača

**Ak nie je uchádzač platiteľom DPH, na túto skutočnosť upozorní verejného obstarávateľa vo svojej ponuke.**

*Príloha č. 2 k výzve na predloženie ponuky – Zmluva o dielo – návrh*

**ZMLUVA O DIELO č. .......................**

uzatvorená podľa ust. § 536 a nasl. Obchodného zákonníka v platnom znení

**Objednávateľ:** Komunita – Ľudovítov n. o.

Sídlo: Časť Ľudovítov, Šopy 3, 941 11 Palárikovo

v zastúpení: MUDr. Ľubomír Gábriš, riaditeľ

IČO: 36096725

DIČ: 2021683774

Bankové spojenie: UniCredit Bank, a. s. mestská pobočka Nové Zámky

Číslo účtu: SK18 1111 0000 0066 1926 1068

Telefón: +421 356493985, +421 904804099

E-mail: lubosgabris@gmail.com

(ďalej len **„objednávateľ“)**

a

**Zhotoviteľ:**

Sídlo:

v zastúpení:

IČO:

DIČ:

IČ DPH:

zapísaný:

Bankové spojenie:

Číslo účtu:

Telefón:

E-mail:

(ďalej len **„zhotoviteľ**“)

ďalej spolu ako "zmluvné strany"

**Článok I**

**Úvodné ustanovenia**

**1.1** Zhotoviteľ sa zaväzuje, že za dojednanú cenu vykoná pre objednávateľa dielo podľa čl. II tejto zmluvy a Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku V. tejto zmluvy.

**Článok II**

**Predmet zmluvy**

**2.1** Predmetom tejto zmluvy je záväzok zhotoviteľa dodať pre objednávateľa **„Samostatný solárny (termický) systém pre ohrev TUV a pomoc do vykurovacieho okruhu vrátane montáže a sprevádzkovanie solárneho zariadenia“**, podľa predloženej cenovej ponuky a technických parametroch výrobku uvedených v prílohe č. 1 tejto zmluvy. Realizácia zákazky zahŕňa dodanie technológie, montáž, uvedenie do prevádzky, vypracovanie PD skutočného vyhotovenia a zaškolenia obsluhy, podľa podmienok stanovených touto zmluvou.

**2.2** Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov a materiál na riadne a včasné splnenie diela podľa tejto zmluvy a odovzdá dielo v požadovanej kvalite.

**Článok III**

**Vykonanie diela**

**3.1** Zhotoviteľ sa zaväzuje na svoje náklady a na svoje nebezpečenstvo vykonať dielo v zmysle čl. II tejto zmluvy s termínom začatia plnenia do 14 dní odo dňa podpísania tejto zmluvy oboma zmluvnými stranami.

**3.2** Zhotoviteľ nie je v omeškaní s plnením záväzku, ak mu objednávateľ neposkytol potrebnú

súčinnosť. O prevzatí dokončeného a namontovaného diela musí byť spísaný odovzdávací protokol podpísaný objednávateľom a zhotoviteľom. Deň podpisu protokolu oboma zmluvnými stranami sa považuje za deň odovzdania diela. Odovzdanie a montáž diela sa uskutoční na adrese: Komunita – Ľudovítov n. o., Časť Ľudovítov, Šopy 3, 941 11 Palárikovo.

**3.3** Ak sa má riadne vykonanie diela preukázať vykonaním dohodnutých skúšok, považuje sa

vykonanie diela za dokončené až vtedy, keď sa tieto skúšky úspešne vykonali. Výsledok skúšok sa uvedie v zápisnici podpísanej oboma stranami.

**3.5** Vlastníctvo, ako aj nebezpečenstvo škody k zhotovovanej veci prechádza na objednávateľa odovzdaním predmetu diela.

**Článok IV**

**Povinnosti zhotoviteľa**

**4.1** Zhotoviteľ sa zaväzuje, že vykoná dielo podľa tejto zmluvy a jej príloh, vrátane dodania potrebného montážnych prác a materiálu.

**4.2** Zhotoviteľ má povinnosť zistiť a definovať prekážky, ktoré by priamo alebo nepriamo mali vplyv na zhotovenie diela, zabezpečenie materiálu, alebo montáž diela a oboznámiť o nich objednávateľa.

**4.3** Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie.

**Článok V**

**Cena diela**

**5.1** Cena za vykonanie diela zhotoviteľom je určená na základe predloženej cenovej ponuky

* celková cena bez DPH .................... €
* výška DPH .................... €
* celková cena s DPH .................... €

Celková cena zákazky zahŕňa dodanie technológie, montáž, uvedenie do prevádzky, vypracovanie PD skutočného vyhotovenia a zaškolenia obsluhy.

**5.2** Objednávateľ sa zaväzuje uhradiť zhotoviteľovi cenu za vykonanie diela podľa predloženej cenovej ponuky.

**5.3** Vystavená faktúr bude uhradené so splatnosťou 10 dní, a to bezhotovostným prevodom na účet zhotoviteľa, špecifikovaným v záhlaví tejto zmluvy.

**Článok VI**

**Záručná doba**

**6.1** Záručná doba na dielo: 24 mesiacov.

**6.2** Záruka začína plynúť dňom podpisu odovzdávacieho protokolu.

**6.3** Zhotoviteľ nezodpovedá za vady spôsobené nesprávnym používaním predmetu tejto zmluvy alebo poškodením predmetu zmluvy objednávateľom.

**6.4** Vady zistené a reklamované v záručnej dobe sa zhotoviteľ zaväzuje odstrániť v lehote do

30 dní od ich písomného oznámenia objednávateľom.

**Článok VII**

**Sankcie**

**7.1** Pri nedodržaní termínu realizácie dodávky a montáže diela zhotoviteľom(čl. III bod 1 tejto zmluvy) je zhotoviteľ povinný uhradiť objednávateľovi zmluvnú pokutu vo výške 0,05% z ceny diela za každý deň omeškania, o ktorú bude znížená faktúra za zhotovenie diela vystavená zhotoviteľom.

**Článok VIII**

**Odstúpenie od zmluvy**

**8.1** Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa toho, aby zhotoviteľ odstránil vady vzniknuté neprávnym zhotovením a dielo vykonal riadnym spôsobom. Ak tak zhotoviteľ diela neurobí ani v primeranej lehote mu na to poskytnutej a postup zhotoviteľ, aby nepochybne viedol k podstatnému porušeniu zmluvy, je objednávateľ oprávnený od zmluvy odstúpiť.

**8.2** Ak zhotoviteľ zistí pri vykonávaní diela skryté prekážky týkajúce sa veci, na ktorej sa má vykonať oprava alebo úprava, alebo miesta, kde sa má dielo vykonať alebo namontovať, a tieto prekážky znemožňujú vykonanie diela dohodnutým spôsobom, je zhotoviteľ povinný oznámiť to bez zbytočného odkladu objednávateľovi a navrhnúť mu zmenu diela. Do dosiahnutia dohody o zmene diela je zhotoviteľ oprávnený vykonávanie diela prerušiť. Ak sa zmluvné strany v primeranej lehote nedohodnú na zmene zmluvy, môže ktorákoľvek zo zmluvných strán od zmluvy odstúpiť. Ak zhotoviteľ neporušil svoju povinnosť zistiť pred začatím diela prekážky podľa čl. IV odsek 4.2 tejto zmluvy, nemá žiadna zo strán nárok na náhradu škody.

**Článok IX**

**Záverečné ustanovenia**

**9.1** Zmluvné strany berú na vedomie, že podľa ustanovenia § 5a ods. 1 zákona č. 211/2000 Z. z. o slobodnom prístupe k informáciám v znení neskorších predpisov ide v prípade tejto zmluvy o povinne zverejňovanú zmluvu.

**9.2** Zmluvné strany berú na vedomie, že zverejňovanie tejto zmluvy alebo akýchkoľvek jej prípadných dodatkov v súlade a v rozsahu podľa zákona č. 211/2000 Z. z. o slobodnom prístupe k informáciám v znení neskorších predpisov, nie je porušením alebo ohrozením obchodného tajomstva.

**9.3** Táto zmluva nadobúda platnosť dňom podpisu jej písomného vyhotovenia obidvomi zmluvnými stranami.

**9.4** Táto zmluva nadobúda účinnosť v zmysle ustanovenia § 47a zákona č. 40/1964 Zb. Občianskeho zákonníka v znení neskorších predpisov dňom nasledujúcom po dni jej zverejnenia na webovej stránke zhotoviteľa.

**9.5.** Táto zmluva bola vyhotovená v štyroch rovnopisoch, z ktorých každá zo zmluvných strán obdrží po dvoch rovnopisoch.

**9.6** Ak Zmluva neustanovuje inak, všetky nároky vyplývajúce zo zmluvy musia byť voči druhej strane uplatnené zo strany objednávateľa elektronicky do elektronickej schránky a zo strany zhotoviteľa elektronicky do elektronickej schránky alebo písomne do podateľne objednávateľa.

**9.7** Zmluvné strany vyhlasujú, že si zmluvu prečítali, jednotlivým ustanoveniam zmluvy porozumeli a na znak súhlasu s obsahom tejto zmluvy, zmluvu vlastnoručne podpisujú. Ďalej vyhlasujú, že sú plne spôsobilí na právne úkony, zmluvu uzatvárajú slobodne, vážne, nie v tiesni ani za nápadne nevýhodných podmienok.

 ......................, ........................... Ľudovítov, ............................

Zhotoviteľ: Objednávateľ:

 .................................. .................................

 MUDr. Ľubomír Gábriš

 riaditeľ